Page:Thrummy cap (1).pdf/13

 13 Frae yon time tae this vera hour,

That I've reveal'd it a' tae you;

An noo I'll tell you what tae do

Till nae langsyne nae mony kent

That this same laird the rights did want,

But noo they hae him at the law,

An' the neist ook the laird maun shaw

Afore the court, the rights o' s'lan',

This puts him tae an unco stan',

For if he disna shaw them there

O' a' his lands he'll be stript bare:

Nae hope has he to save his 'state,

This maks him sour and unco blate.

He canna think whar's rights may be,

An' ne'er expects them mair to see.

But noo, my frien', mark what I tell,

An' ye'll get something tae yersel:

Tak oot that stane there in the wa',

An' there you'll get the leather ba'.

Tis just the same that ye did see,

When you said that ye would help me.

The rights are sew'd up in its heart;

But see you dinna wi' them part

Until the laird shall pay you down

Just fifty guineas an' a crown,

Whilk at my death was due tae me.

This for thy trouble I'll gi'e thee,

An' I'll disturb this hoose nae mair,

'Cause I'll be free frae a' my care."

This Thrummy promised tae do,

An' syne the ghaist bade him adieu,

An' vanish'd wi' a pleasant soond

Doon thro' the laft an' thro' the ground.

Thrummy gaed back syne tae his bed

An' cowardly John was very glad